Filmet régen csak együtt lehetett nézni...

Hmm. Ma már ki-ki kedve szerint tol be egy dévédét a lejátszóba. Jobbára csak hulladékot, mint a TV előtt töltött megbánt órák száma tanúsítja. A kivételeket irigylem. Igen, a film hulladék-cikké vált, de másrészt művészeti ággá is, amelyet kevesen ismernek és értenek(ha egyáltalán akarják). 

Azt az irányvonalat képviselem, amely szerint a film képes a nézőt megszólítani, sőt egy jó film után valóban elhatározásokkal telve más emberként kelünk fel ültünkből, vagy süppedünk még percekig a valóságba visszatérvén. Persze, elvarázsoltak bennünket - mondhatnók, vagy éppen sikerült átgondolni valami fontosat. Hát ez az a filmélmény, amit nem bánunk meg később. Ezért nem kínos végig ülni még a befejező kockákon olvasható feliratokat sem, amíg visszaérkezünk a való világba.

Belehelyezkedve a filmi világ történetébe, szerepeibe, mélyebben érthetjük meg a látottakat.
Azokat az alkotásokat választottam ki, amelyek vagy régi klasszikusok, vagy ritkaságok, melyek ismeretlenek a nagy kommersz gyűjteményekben. Az igazság, a szembesülés saját énünkkel sohasem volt népszerű, de megéri Vele megismerkedni.

Hogyan kapcsolódnak a kiválasztott filmek a MEKDSZ VAGYOK programjaihoz?
- Egyrészt saját magunkról szólnak (ki is vagyok?), arról vallanak nyíltan, hogy mennyire vagyok illetve nem vagyok a saját életemben hatalmi pozícióban. A filmek segítségével bemerészkedünk saját lekivilágunkba, ha magunkra merjük alkalmazni.
- Másrészt azok számára, akik fel szeretnék fedezni, szól arról a VAGYOK-ról is, aki képes más emberré tenni, valódi jellembeli változáshoz segíteni.

Ezért a filmklubban VAGYOK, hétfőn este 6-tól ott találtok az M épület 207-es termében.

A vagyOK-filmklub filmjeit ingyenesen vetítjük, melyek után van egy kis idő és lehetőség beszélgetésre Musulin Béla vezetésével tea és keksz mellett.
A résztvevők ajándékként magukkal vihetnek egy-egy vagyOK-könyvecskét (János evangéliumának különleges kiadását), valamint lehetőségük van a Könyvről is beszélgetni.

További info:
 www.vagyok.info.hu 

Szeretettel vár a vagyOK!